dh-unibe/image-text_koenigsfelden-charters-post-1500 huggingface dataset:
Wir, Lùpolt, von gottes gnaden hertzog ze Oͤsterˀ, ze Steyr, ✳ ze Kernden und ze Krain,
graf ze Tyrol ꝫcꝭ, ✳ tuͦn kunt, das fùr uns komen ✳ unser getruwn ✳ Uͦlrich Burkartz, Bùrgi
Burkartz ✳ und Hans Burkartz, ✳ gepruͦder, ✳ von Linn uf dem Boͤtzberg ✳ und baten, ✳ daz wir
inen geruͤchten ze vˀlihen ✳ den osten zehenten ✳ daselbs ze Linn, der jerlich gen Kùngsvelt
drey schilling und vier phennīg Zovingˀ mùntz zinset ✳ und der si von irn vordern
an erstorben ist. ✳ das habn̄ wir getan ✳ und habn̄ den vorgen̄ dryn bruͤdˀn ✳ und irn
erbn̄ den egen̄ zehenten und waz dartzuͦ gehoͤret ✳ vˀlichen und lihen mit allen
rechten, ✳ als in ir vordˀn gehebt habn̄t, ✳ also daz si und ir erbn̄ den innhabn̄ un̄
niezzen sùllen, ✳ als lehens und landes recht ist, ✳ ane gever. mit urkunt ditz briefs,
geben ze Brugge in Ergoͤw, ✳ an fritag nach sant Anthonien tag, ✳ nach Crists
geburde drùtzehen hundˀt jar, dar nach in dem sibentzigisten jare. ✳
Heini ob dem Weg von Vilnacher j dritteil
des zechend₎
Kgsf. 351.
Staatsarchiv
AARGAU
lechenbrieff ùber den ostenzaͤchend₎
gelin von hertzog Lùtpoldn̄ usszgangen
✳ K ✳
✳ P ✳ 27 ✳
Königsf.
351